Prantad diwezhañ ar Grennamzer a voe prantad pouezusañ an emglev etre Bro-Skos ha Bro-Chall. Krouet e voe Gward Skos -La Garde Écossaise- e 1418 gant Charlez VII, roue Bro-Chall. Ar Skosed ebarzhet er gward-se a stourmas gant Janed Ark a-enep Bro-Saoz e-pad Brezel Kant Vloaz. E miz Meurzh 1421 a drechas John Stewart, Eil Earl Buchan ha Gilbert de Lafayette ul lu saoz en Emgann Baugé. 3 vloaz goude a voe kollet 6000 den gant ar Skosed met o skoazell a roas amzer a-walch evit Bro-Chall ha mirout a rejont ar Challaoued da vezañ trechet.